Oficialusis leidinys L 236 , 04/09/2002 p. 0010 - 0015



Komisijos sprendimas 2002 m. rugsėjo 3 d. nustatantis patikslintus ekologinius kriterijus, taikomus suteikiant lovų čiužiniams Bendrijos ekologinius ženklus, ir iš dalies keičiantis Sprendimą 98/634/EB (pranešta dokumentu Nr. C(2002) 3293) (tekstas svarbus EEE) (2002/740/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 6 straipsnio 1 dalies antrąją pastraipą, kadangi: (1) Pagal Reglamentą (EB) Nr. 1980/2000 Bendrijos ekologinį ženklą galima skirti produktui, pasižyminčiam tokiomis savybėmis, kurios yra ypač svarbios geriau įgyvendinant pagrindinius aplinkosaugos reikalavimus. (2) Reglamentas (EB) Nr. 1980/2000 nustato, kad konkretūs kriterijai, taikomi skiriant ekologinį ženklą, nustatomi pagal produktų grupes. (3) Minėtas reglamentas taip pat nustato, kad kriterijai, taikomi skiriant ekologinį ženklą, kaip ir su kriterijais susiję įvertinimo bei patikrinimo reikalavimai, turi būti svarstomi tinkamu laiku iš naujo iki baigsis galioti kiekvienai produktų grupei nustatyti kriterijai. Kriterijus apsvarsčius iš naujo, priimamas pasiūlymas jų galiojimą pratęsti, panaikinti arba juos svarstyti iš naujo. (4) Kad būtų atsižvelgta į rinkos pokyčius, ekologinius kriterijus, kurie buvo nustatyti 1998 m. spalio 2 d. Komisijos sprendimu 98/634/EB, nustatančiu ekologinius kriterijus, taikomus skiriant lovų čiužiniams Bendrijos ekologinius ženklus [2], tikslinga svarstyti iš naujo. Tuo pat metu derėtų iš dalies keisti minėto sprendimo, pratęsto Komisijos sprendimu 2001/540/EB [3], ir produktų grupės apibrėžimo galiojimo laiką. (5) Derėtų priimti naują Komisijos sprendimą, nustatantį konkrečius šiai produktų grupei taikomus ekologinius kriterijus, kurie galios penkerius metus. (6) Tikslinga, kad tam tikrą laiką, bet ne ilgiau negu 18 mėnesių, kartu galiotų nauji šiuo sprendimu ir pirmesniu Sprendimu 98/634/EB nustatyti kriterijai, kad, iki įsigaliosiant šiam naujam sprendimui, įmonėms, kurių produktams buvo suteikti ekologiniai ženklai, arba kurios įteikė paraiškas, kad jų produktams būtų suteikti ekologiniai ženklai, iki šio sprendimo taikymo dienos, būtų galima skirti pakankamai laiko priderinti savo produktus prie naujų kriterijų reikalavimų. (7) Šiame sprendime nustatytos priemonės grindžiamos Europos Sąjungos ekologinių ženklų suteikimo tarybos, įkurtos pagal Reglamento (EB) Nr. 1980/200013 straipsnio reikalavimus, siūlomais kriterijais. (8) Šiame sprendime nustatytos priemonės atitinka Reglamento (EB) Nr. 1980/2000 17 straipsniu įkurto komiteto nuomonę, PRIĖMĖ ŠĮ SPRENDIMĄ: 1 straipsnis Kad pagal Reglamento (EB) Nr. 1980/2000 reikalavimus lovų čiužiniams būtų suteiktas Bendrijos ekologinis ženklas, lovų čiužinai turi būti priskirti produktų grupei "lovų čiužiniai", kaip apibrėžta šio sprendimo 2 straipsnyje, ir atitikti šio sprendimo priede nustatytus ekologinius kriterijus. 2 straipsnis 1. Produktų grupei "lovų čiužiniai" priskirti: a) lovų čiužiniai tokia prasme, kaip apibrėžta šio straipsnio 2 dalyje; b) lovų čiužiniams naudojamas latekso putos; c) lovų čiužiniams naudojamas putų poliuretanas; 2. "Lovų čiužiniai" – tai produktai, turintys paviršių, ant kurio miegama arba ilsimasi, kurie yra pagaminti iš medžiagų pripildyto tvirto medžiaginio apvalkalo ir kurį galima padėti ant lovos atraminės konstrukcijos. Šiai grupei priskiriami rėminiai spyruokliniai čiužiniai, kurie apibrėžiami kaip apmušti lovos spyruokliniai pagrindai, kurių viršus padengtas užpildu, pritvirtinti ant tvirto rėmo, skirti naudoti įtaisyti lovos rėmuose arba atskirai, kartu su čiužininiu įklotu, kuris nėra skirtas naudoti atskirai. Pripučiami ir vandens čiužiniai šiai grupei nepriskiriami. 3 straipsnis Kad būtų galima administruoti, šiai produktų grupei priskiriamas kodas "014". 4 straipsnis Sprendimo 98/634/EB 3 straipsnis pakeičiamas ir išdėstomas taip: "3 straipsnis Produktų grupės apibrėžimas ir produktų grupei taikomi konkretūs ekologiniai kriterijai galioja iki 2004 m. sausio 31 d." 5 straipsnis Šis sprendimas taikomas nuo 2002 m. rugsėjo 1 d. iki 2007 m. rugpjūčio 31 d. Produktų, priskiriamų produktų grupei "lovų čiužiniai", kuriems buvo suteiktas ekologinis ženklas iki 2002 m. rugsėjo 1 d., gamintojai gali naudoti tą ženklą iki 2004 m. sausio 31 d. Produktams, priskiriamiems produktų grupei "lovų čiužiniai", kurių gamintojai jau įteikė paraišką, kad jų gaminiams būtų suteiktas ekologinis ženklas, iki 2002 m. rugsėjo 1 d., ekologinis ženklas gali būti suteiktas pagal Sprendimo 98/634/EB reikalavimus. Šiuo atveju ženklą galima naudoti iki 2004 m. sausio 31 d. 6 straipsnis Šis sprendimas skirtas valstybėms narėms. Priimta Briuselyje, 2002 m. rugsėjo 3 d. Komisijos vardu Margot Wallström Komisijos narys [1] OL L 237, 2000 9 21, p. 1. [2] OL L 302, 1998 11 12, p. 31. [3] OL L 194, 2001 7 18, p. 50. -------------------------------------------------- PRIEDAS BENDROSIOS NUOSTATOS Kriterijų tikslai Taikant šiuos kriterijus visų pirma siekiama: - apriboti ekologiškai nuodingų mišinių naudojimą, - apriboti nuodingų liekanų kiekį, - skatinti gaminti patvaresnius produktus. Nustatomi tokie kriterijai, kurie skatina ženklinti lovų čiužinius, nekeliančius pavojaus aplinkai. Reikalavimai, taikomi atliekant įvertinimą ir patikrinimą Kiekvienas kriterijus nurodo konkrečius reikalavimus, taikomus atliekant įvertinimą ir patikrinimą. Jeigu reikalaujama, kad pareiškėjas tam, kad įrodytų, jog produktas atitinka kriterijų reikalavimus, paraišką vertinančiai kompetentingai institucijai pateiktų deklaracijas, dokumentus, tyrimų, bandymų ataskaitas arba kitus patvirtinančius dokumentus, minėtus dokumentus gali parengti atitinkamai pareiškėjas (-ai) ir (arba) jų tiekėjas (-ai) ir pan. Bandymų ataskaitas atlieka nepriklausomos (trečiųjų šalių) laboratorijos. Tačiau paraišką vertinanti kompetentinga institucija gali priimti tyrimų ataskaitas tik iš tinkamai akredituotų vidaus laboratorijų. Tam tikrais atvejais gali būti taikomi kiti, negu pagal kiekvieną kriterijų nurodyti tyrimų metodai, jeigu jų lygiavertiškumą pripažįsta paraišką vertinanti kompetentinga institucija. Tam tikrais atvejais kompetentingos institucijos gali pareikalauti patvirtinančių dokumentų ir pačios savarankiškai patikrinti. Kompetentingoms institucijoms rekomenduojama, kad jos, vertindamos paraiškas ir tikrindamos, kaip laikomasi kriterijų, atsižvelgtų į pripažintų aplinkos apsaugos valdymo sistemų, pvz., EMAS arba ISO 14001, įgyvendinimą. (Pastaba: tokias valdymo sistemas įgyvendinti nėra privaloma.) Pastaba: Konkretūs kriterijai nustatyti šioms medžiagoms: latekso putoms, putų poliuretanui, vieloms ir spyruoklėms, kokoso plaušams, medžio ir tekstilės pluoštams ir medžiagoms. Kitas medžiagas, kurioms nėra nustatyti konkretūs kriterijai, naudoti leidžiama. Kriterijų, taikomų latekso putoms, putų poliuretanui arba kokoso plaušams, būtina laikytis tik tuo atveju, jeigu ta medžiaga sudaro daugiau negu 5 % viso čiužinio masės. Įvertinimas ir patikrinimas: Pareiškėjas pateikia išsamią informaciją apie čiužinių medžiagos sudėtį. KRITERIJAI 1. Latekso putos Pastaba: Šių kriterijų reikia laikytis tik tuo atveju, jeigu latekso putos sudaro daugiau negu 5 % viso čiužinio masės. a) Ekstrahuojamieji sunkieji metalai: šių metalų koncentracija neviršija šių dydžių: stibis | 0,5 ppm | arsenas | 0,5 ppm | švinas | 0,5 ppm | kadmis | 0,1 ppm | chromas (bendras) | 1,0 ppm | kobaltas | 0,5 ppm | varis | 2,0 ppm | nikelis | 1,0 ppm | gyvsidabris | 0,02 ppm | Įvertinimas ir patikrinimas: Pareiškėjas pateikia bandymų ataskaitą, parengtą taikant šį tyrimo metodą: Susmulkintas mėginys išimamas pagal DIN 38414-S4, L/S = 10. Filtruojama per 0,45 μm membraninį filtrą. Analizė atliekama taikant indukuotos plazmos atominio spinduliavimo spektroskopijos metodą (ICP-AES) ar hidridu arba šaltų garų metodu. b) Formaldehidas: Pamatavus pagal EN ISO 14184-1 reikalavimus, formaldehido koncentracija yra ne didesnė negu 30 ppm. Pamatavus kameroje, jis yra ne didesnis negu 0,01 mg/m3. Įvertinimas ir patikrinimas: Pareiškėjas pateikia bandymo ataskaitą, parengtą taikant šį tyrimo metodą: EN ISO 14184-1. 1 g mėginys 1 valandą kaitinamas 100 g vandens iki 40 °C temperatūros. Formaldehido ekstraktas tiriamas su acetilo acetonu fotometriniu būdu. Arba gali būti atliekamas bandymas ir išmetimų kameroje: ENV 13419-1 pagal EN ISO 16000-3 arba VDI 3484-1 reikalavimus oro mėginiams paimti ir analizei atlikti. Mėginys paimamas ne vėliau negu po savaitės, kai susidarė garai. Mėginio pakavimas: atskirai įpakuotas vakuuminiu būdu aliumininėje folijoje ir PE folijoje. Laikymas: įpakuotas mėginys laikomas kambario temperatūroje ne mažiau kaip 24 valandas, po to mėginys išpakuojamas ir nedelsiant pernešamas į bandymų kamerą. Tyrimo sąlygos: mėginys pritvirtinamas prie mėginio laikiklio, kurį iš visų pusių supa oras; klimato veiksniai – kaip nustatyta ENV 13419-1; kad būtų galima palyginti bandymų rezultatus, ploto specifinis ventiliacijos lygis (q = n/l) yra lygus 1; ventiliacijos lygis lygus 0,5–1; oro mėginius pradedama imti praėjus 24 valandoms po to, kai mėginiai buvo įdėti į kamerą ir baigiama ne vėliau kaip po 30 valandų nuo mėginių įdėjimo. c) Lakieji organiniai junginiai (VOCs): VOCs koncentracija turi būti ne didesnė negu 0,5 mg/m3. Šiomis sąlygomis VOC yra bet kuris organinis junginys, kurio garų slėgis esant 293,15 K temperatūrai yra lygus 0,01 kPa arba daugiau, arba kuris skirtingomis vartojimo sąlygomis yra atitinkamai lakus. Įvertinimas ir patikrinimas: Pareiškėjas pateikia bandymų ataskaitą, parengtą taikant šį tyrimų metodą: bandymas atliekamas kameroje (tokiomis sąlygomis, kaip 1 dalies b punkte, pateikiančiame kriterijus taikomus formaldehidui) taikant DIN ISO 16000-6 standarto reikalavimus, taikomus imant mėginius ir atliekant tyrimą. d) Dažikliai, pigmentai, antipirenai: Bet kurie naudojami dažikliai, pigmentai arba antipirenai atitinka 2002 m. gegužės 15 d. Komisijos sprendime 2002/371/EB, nustatančiame ekologinius kriterijus, taikomus skiriant tekstilės produktams Bendrijos ekologinius ženklus, ir iš dalies keičiančiame Sprendimą 1999/178/EB [1], nustatytus atitinkamus (toliau pateiktus) kriterijus: dažiklių priemaišos pigmentų priemaišos chromo kandikiniai dažikliai azodažikliai dažikliai, kurie yra kancerogeniniai, mutageniški arba toksiški reprodukcijai jautrinantys dažikliai antipirenai Įvertinimas ir patikrinimas: Pareiškėjas pateikia deklaraciją dėl to, kad šios medžiagos nėra naudojamos arba atitinka atitinkamus įvertinimo ir patikrinimo reikalavimus, nustatytus Sprendime 2002/371/EB. e) Metalų junginių dažikliai: Nenaudojami metalų junginių dažikliai, kurie pagaminti vario, švino, chromo arba nikelio pagrindu. Įvertinimas ir patikrinimas: Pareiškėjas pateikia deklaraciją dėl to, kad šios medžiagos nenaudojamos. f) Chlorofenoliai: chlorofenolių (druskų ir esterių) nėra koncentracijų, didesnių negu 0,1 ppm, išskyrus mono- ir di-chlorintus fenolius (druskas ir esterius), kurių koncentracija ne didesnė negu 1 ppm. Įvertinimas ir patikrinimas: Pareiškėjas pateikia bandymų ataskaitą, parengtą taikant šį tyrimų metodą: 5 g mėginys susmulkinamas, ekstrahuojamas chlorofenolis arba natrio chloridas. Bandymas atliekamas taikant dujų chromatografijos (GC) metodą, nustatoma masės spektrometru arba ECD. g) Butadienas: Butadieno koncentracija – ne didesnė negu 1 ppm. Įvertinimas ir patikrinimas: Pareiškėjas pateikia bandymų ataskaitą, parengtą taikant šį tyrimų metodą: Mėginys susmulkinamas ir pasveriamas. Mėginys paimamas dujų nuotėkio mėginių ėmikliu. Tyrimas atliekamas dujų chromatografijos būdu, nustatoma liepsnos-jonizacijos detektoriumi. h) Nitrozaminai: Pamatuotas atliekant tyrimą kameroje N-nitrozaminų koncentracija ne didesnė negu 0,001 mg/m3. Įvertinimas ir patikrinimas: Pareiškėjas pateikia bandymų ataskaitą, parengtą taikant šį tyrimų metodą: bandymas atliekamas kameroje (tokiomis sąlygomis, kaip kriterijų 1 dalies b punkte, pateikiančiame kriterijus, taikomus formaldehidui) pagal Pagrindinės verslo profesinio susivienijimo asociacijos ZH 1/120.23 (arba lygiaverčio) reikalavimus, taikomus imant oro mėginius ir atliekant tyrimą. 2. Putų poliuretanas (PUR) Pastaba: Šių kriterijų reikalavimų būtina laikytis tik tuo atveju, jeigu PUR poliuretanas sudaro daugiau negu 5 % viso čiužinio masės. a) Ekstrahuojamieji sunkieji metalai: PUR poliuretanas atitinka 1 dalies a punkte išsamiai aprašytą atitinkamą kriterijų reikalavimą, taikomą latekso putoms. Įvertinimas ir patikrinimas: kaip nustatyta 1 dalies a punkte pateiktuose kriterijuose. b) Formaldehidas: PUR poliuretanas atitinka 1 dalies b punkte išsamiai aprašytą atitinkamą kriterijų reikalavimą, taikomą latekso putoms. Įvertinimas ir patikrinimas: kaip nustatyta kriterijų 1 dalies b punkte pateiktuose kriterijuose. c) Lakieji organiniai junginiai (VOCs): PUR poliuretanas atitinka 1 dalies c punkte išsamiai aprašytą atitinkamą kriterijų reikalavimą, taikomą latekso putoms. Įvertinimas ir patikrinimas: kaip nustatyta kriterijų 1 dalies c punkte pateiktuose kriterijuose. d) Dažikliai, pigmentai, antipirenai: PUR poliuretanas atitinka 1 dalies d punkte išsamiai aprašytą atitinkamą kriterijų reikalavimą, taikomą latekso putoms. Įvertinimas ir patikrinimas: kaip nustatyta 1 dalies d punkte pateiktuose kriterijuose. e) Metalų junginių dažai: PUR poliuretanas atitinka 1 dalies e punkte išsamiai aprašytą atitinkamą kriterijų reikalavimą, taikomą latekso putoms. Įvertinimas ir patikrinimas: kaip nustatyta 1 dalies e punkte pateiktuose kriterijuose. f) Alavas organiniuose junginiuose: Alavas organiniuose junginiuose (alavas junginyje su anglies atomu) neturi būti naudojamas. Įvertinimas ir patikrinimas: Pareiškėjas pateikia deklaraciją dėl to, kad ši medžiaga nenaudojama. Nereikalaujama atlikti bandymo. Jeigu reikėtų atlikti bandymą (pvz., patikrai arba kontrolei atlikti), taikomas šis bandymų metodas: taikomas bet kuris metodas, kuris tiksliai nustato organinius alavo junginius, tačiau nenustato jokio neorganinio alavo junginio, pvz., alavo oktoato. g) Porodariai: CFCs, HCFCs, HFCs arba dichlormetanas nenaudojami kaip porodariai arba kaip pagalbiniai porodariai. Tačiau leidžiama naudoti dichlormetaną kaip pagalbinį porodarį, jeigu kartu naudojami miltelių pavidalo antipirenai. Įvertinimas ir patikrinimas: Pareiškėjas pateikia deklaraciją, patvirtinančią, kad nebuvo naudota porodarių. Jeigu buvo naudotas dichlormetanas, pareiškėjas pareiškia, kad ši medžiaga buvo naudojama tik kartu su miltelių pavidalo antipirenais ir pateikia atitinkamą smulkų aprašymą. 3. Vielos ir spyruoklės a) pH sumažinimas: Jeigu pH sumažinamas ir (arba) vielos ir (arba) spyruoklės valomos organiniais tirpikliais, naudojamas uždaro valymo/pH mažinimo įrenginys. Įvertinimas ir patikrinimas: Pareiškėjas pateikia atitinkamą deklaraciją. b) Galvanizacija: Spyruoklių paviršius nedengiamas galvaniniu metalo sluoksniu. Įvertinimas ir patikrinimas: Pareiškėjas pateikia atitinkamą deklaraciją. 4. Kokoso plaušai Pastaba: Toliau pateikto kriterijaus reikalavimų laikomasi tik tuo atveju, jeigu kokoso plaušai sudaro daugiau negu 5 % viso čiužinio masės. Jeigu kokoso plaušų medžiaga yra impregnuota guma, ji atitinka kriterijus, taikomus latekso porolonui. Įvertinimas ir patikrinimas: Pareiškėjas pateikia deklaraciją, kad guma impregnuoti kokoso plaušai nebuvo naudojami, arba pateikia tokias bandymų ataskaitas, kokios buvo išsamiai aprašytos pirmiau kriterijaus reikalavimuose, taikomuose latekso putoms. 5. Medienos medžiagos a) Aglomeruotos medienos drožlių plokštės: Pamatuotas formaldehido kiekis bet kurioje aglomeruotos medienos drožlių plokštėje sudaro ne daugiau kaip 50 % ribinio kiekio, dėl kurio plokštes pagal EN 312-1 būtų galima priskirti 1 kokybės klasei. Įvertinimas ir patikrinimas: Pareiškėjas pateikia deklaraciją, kad aglomeruotos medienos drožlių plokštės nenaudojamos, arba tyrimų ataskaitas, išsamiai aprašytas EN 312-1. b) Medienos plaušo plokštės: Pamatuotas formaldehido kiekis bet kurioje aglomeruotos medienos plaušo plokštėje sudaro ne daugiau kaip 50 % ribinio kiekio, dėl kurio plokštes pagal EN 622-1 būtų galima priskirti A kokybės klasei. Įvertinimas ir patikrinimas: Pareiškėjas pateikia deklaraciją, kad aglomeruotos medienos drožlių plokštės nenaudojamos, arba tyrimų ataskaitas, išsamiai aprašytas EN 622-1. 6. Tekstilės gaminiai (pluoštai ir medžiagos) Visi tekstilės pluoštai ir medžiagos (išskyrus siuvimo siūlus) atitinka visus Sprendime 2002/371/EB (kuris nustato tekstilės gaminiams taikomus ekologinius kriterijus) pateiktus svarbius kriterijus. Įvertinimas ir patikrinimas: Pareiškėjas pateikia išsamius dokumentus, patvirtinančius, jog pluoštams ir medžiagoms buvo suteiktas ekologinis ženklas, arba Sprendime 2002/371/EB nustatytus išsamius dokumentus (tyrimų ataskaitas, deklaracijas ir pan.), kuriais remiantis pluoštams ir medžiagoms būtų suteiktas Bendrijos ekologinis ženklas. 7. Klijai a) Lakieji organiniai junginiai (VOCs): Bet kuriuose naudojamuose klijuose yra ne daugiau negu 10 % lakiųjų organinių junginių (VOCs) masės. Šio kriterijaus reikalavimai netaikomi klijams, kartkartėmis naudojamiems ką nors taisyti. Šiomis sąlygomis VOCs yra bet kurie organiniai junginiai, kurių garų slėgis yra 0,01 kPa arba daugiau prie 293,15 K, arba tie, kurie skirtingomis naudojimo sąlygomis pasižymi atitinkamu lakumu. Įvertinimas ir patikrinimas: Pareiškėjas pateikia deklaraciją, kad naudoti klijai atitinka šio kriterijaus reikalavimus, ir tai patvirtinančiuosius dokumentus. b) Benzenai, chlorobenzenai: Bet kuriuose naudojamuose klijuose nėra benzeno ir chlorbenzenų. Įvertinimas ir patikrinimas: Pareiškėjas pateikia deklaraciją, kad naudoti klijai atitinka šio kriterijaus reikalavimus, ir tai patvirtinančiuosius dokumentus. 8. Patvarumas a) Aukščio sumažėjimas: Aukštis sumažėja ne daugiau kaip 20 mm. b) Stangrumo sumažėjimas: Stangrumas (Hs) sumažėja ne daugiau kaip 20 %. Įvertinimas ir patikrinimas (taikoma a ir b punktams): Pareiškėjas pateikia bandymų ataskaitą, parengtą taikant šį tyrimų metodą: EN 1957. Aukščio ir stangrumo sumažėjimas nustatomas pagal matavimų, atliktų tyrimo patvarumui nustatyti pradžioje (po 100 ciklinių procesų) ir jį užbaigus (30000 ciklinių procesų), skirtumą. 9. Informacija ant pakuotės Ant pakuotės pateikiamas šis (arba lygiareikšmis) tekstas: "Daugiau sužinoti, kodėl šiam gaminiui buvo suteiktas Gėlės ženklas, galite tinklalapyje, kurio adresas: http://europa.eu.int./ecolabel" . "Vietos valdžios institucijos jums patars, kaip geriausia išmesti seną čiužinį." Įvertinimas ir patikrinimas: Pareiškėjas pateikia produkto pakuotės ir kartu su produktu pateikiamos informacijos pavyzdį bei deklaraciją, kad produktas atitinka šio kriterijaus reikalavimus. 10. Ekologinio ženklo informacija Ekologinio ženklo 2 langelyje yra šie įrašai: "apribotas kenksmingų medžiagų naudojimas patvirtinta, kad gaminys patvarus" Įvertinimas ir patikrinimas: Pareiškėjas pateikia produkto pakuotės pavyzdį su ženklu ir deklaraciją, kad ekologinio ženklo informacija atitinka šio kriterijaus reikalavimus. [1] OL L 133, 2002 5 18, p. 29. --------------------------------------------------